《题楚山春晓图》
元代·文矩

荆门雪霁江树芳，巫峡冉冉愁云长。山猿杜鹃叫落日，风洒露沐何苍凉。

六龙从东来，晓气开扶桑。天高雨绝人事变，解环结佩空相望。

渚宫西澨连三湘，画中隐隐听鸣榔。安得置我栖其旁，为君一曲歌沧浪。

作者简介：长沙人，字子方。有才辩。卢挚廉访湖南，辟署书吏。成宗大德间授荆湖北道宣慰司照磨。英宗时选为礼部郎中，奉使安南，复命，进太常礼仪院判官卒。工诗文。有《子方集》。